17.11.2009 Jurnalul Oficial al Uniunii Europene L 301/41 DECIZIA COMISIEI din 17 iunie 2009 privind ajutorul de stat C 33/08 (ex N 732/07) pe care Suedia intenționează să îl acorde întreprinderii Volvo Aero Corporation pentru activități de cercetare-dezvoltare [notificată cu numărul C(2009) 4542) (Numai textul în limba suedeză este autentic) (Text cu relevanță pentru SEE) (2009/838/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), după ce părțile interesate au fost invitate să își prezinte obser- vațiile în conformitate cu dispozițiile menționate anterior (!) și ținând seama de observațiile acestora, întrucât: 1. PROCEDURĂ Prin scrisoarea din 10 decembrie 2007, autoritățile suedeze au informat Comisia asupra unor măsuri privind ajutorul pe care intenționează să îl acorde între- prinderii Volvo Aero Corporation. Comisia a solicitat informații suplimentare prin scrisoarea din 28 ianuarie 2008. Autorităţile suedeze au dat anumite răspunsuri la această cerere, prin scrisoarea din 18 martie 2008. La 15 aprilie 2008 a avut loc o întâlnire între autoritățile suedeze și serviciile Comisiei, după care Comisia a trimis încă o scrisoare în care a solicitat informații suplimentare la 21 aprilie 2008. Autorităţile suedeze au răspuns la acea scrisoare și au prezentat noi observații în scrisoarea din 2 iunie 2008, făcând referire la informații supli- mentare, printre altele corespondența internă prin poştă electronică între reprezentanții conducerii societății care va beneficia de ajutor. Aceste informații suplimentare au fost depuse la 19 iunie 2008. (!) JO C 253, 4.10.2008, p. 31. (3) Prin scrisoarea din 16 iulie 2008, Comisia a informat Suedia asupra deciziei sale de a iniția procedura prevăzută la articolul 88 alineatul (2) din Tratatul CE cu privire la măsurile sus-menționate. Decizia Comisiei de a iniția procedura a fost publicată în Jurnalul Oficial al Uniunii Europene ()). Comisia a invitat părţile interesate să își prezinte observațiile asupra măsurii în cauză. Suedia şi-a exprimat observațiile la 17 octombrie 2008. Fostul preşedinte al Consiliului de administrație al Volvo Aero, Fred Bodin, şi-a exprimat observațiile prin scri- soarea transmisă prin fax la 28 octombrie 2008. GE Aviation şi-a făcut cunoscute observațiile prin scrisoarea din 31 octombrie 2008. Departamentul IF Metall din cadrul Volvo Aero și-a comunicat observațiile prin mesajul electronic din 3 noiembrie 2008. Prin scrisoarea din 3 noiembrie 2008, Comisia a transmis aceste observații autorităților suedeze, care și-au prezentat comentariile la 12 decembrie 2008. Comisia a cerut informații suplimentare din partea auto- rităților suedeze prin scrisoarea din 30 martie 2009. Suedia a răspuns acestei scrisori la 3 aprilie 2009. 2. OBIECTIVUL SCHEMEI DE AJUTOR Autorităţile suedeze intenţionează să acorde societății Volvo Aero (denumită în continuare „societatea”) ajutor pentru activitățile de cercetare-dezvoltare (prescurtate în continuare „CD”) în legătură cu componente pentru aşa- numitul motor GEnx, dezvoltat de General Electric (denumită prescurtat în continuare „GE”) pentru tipurile de aeronave Bocing B787 și B747-8. La 15 decembrie 2004, Volvo Aero şi GE au încheiat un contract-cadru de parteneriat pentru asumarea în comun a riscurilor, după care a fost inițiat proiectul CD. () A se vedea nota de subsol 1.